2.  ลักษณะการประกอบธุรกิจ

2.1 ประวัติความเป็นมา การเปลี่ยนแปลงและพัฒนาการที่สำคัญ

บริษัท นวกิจประกันภัย จำกัด (มหาชน) มีชื่อภาษาอังกฤษว่า The Navakij Insurance
Public Company Limited มีสำนักงานใหญ่ตั้งอยู่ เลขที่ 100/50-55 ชั้น 26 และ ชั้น 27
อาคารสาธรนครทาวเวอร์ และเลขที่ 90/4-6 ชั้น 1 อาคารสาธรธานี สาธรธานีคอมเพล็กซ์
ถนนสาทรเหนือ แขวงสีลม เขตบางรัก กรุงเทพ โทรศัพท์ 02 636 7900, 02 238 5058
โทรสาร 02 636 7999, 02 636 7998 เวบไชด์ คือ www.navakij.co.th
เลขทะเบียนบริษัท บมจ. 160

บริษัท ก่อตั้งเมื่อวันที่ 23 กันยายน 2476 มีชื่อเดิมว่า บริษัท หล่วงหลีประกันภัย จำกัด
โดยบุคคลในครอบครัวหวั่งหลี เพื่อประกอบธุรกิจประกันวินาศภัย มีทุนจดทะเบียนเริ่มแรก 400,000
บาท บริษัท ได้รับใบอนุญาตให้ประกอบธุรกิจรับประกันวินาศภัยครบทุกประเภทภัย คือ อัคคีภัย
ภัยทางทะเล ภัยเบ็ดเตล็ด และรถยนต์ ในปี พ.ศ. 2523 ต่อมาเมื่อวันที่ 20 สิงหาคม 2533
บริษัทได้จดทะเบียนเป็นหลักทรัพย์จดทะเบียนในตลาดหลักทรัพย์ และได้แปลงสภาพเป็นบริษัทมหาชน
เมื่อวันที่ 20 สิงหาคม 2536 ปัจจุบันบริษัท มีทุนจดทะเบียน 300 ล้านบาท
และมีทุนเรียกชำระเต็มมูลค่าแล้ว 230.933 ล้านบาท

ปัจจุบันบริษัทมีสาขาและสาขาย่อยรวม 22 แห่ง คือ สาขาพระราม 9, สาขาถนนกาญจนาภิเษก,
สาขารังสิต, สาขาพัทยา, สาขาขอนแก่น, สาขานครราชสีมา, สาขามุกดาหาร,
สาขาอุบลราชธานี, สาขาอุดรธานี, สาขาเชียงใหม่, สาขาพิจิตร, สาขาพิษณุโลก,
สาขานครสวรรค์, สาขาหาดใหญ่, สาขานครศรีธรรมราช, สาขาสุราษฎร์ธานี, สาขาภูเก็ต,
สาขาสยามสแควร์, สาขาย่อยนครปฐม, สาขาย่อยร้อยเอ็ด, สาขาย่อยตรัง และ สาขาย่อยลำปาง

บริษัทมีบริษัทย่อย 2 แห่ง คือ บริษัทประกันภัยสากล จำกัด และ บมจ. ไทยพาณิชย์ประกันภัย ทั้ง 2
บริษัทประกอบกิจการประกันวินาศภัยเช่นเดียวกับบริษัทฯ

เมื่อเดือนสิงหาคม 2546 ที่ประชุมคณะกรรมการบริษัท ได้เห็นชอบให้บริษัททำรายการซื้อสินทรัพย์
คืออาคารชุดสำนักงาน ในโครงการสาธรธานีคอมเพล็กซ์ จาก บริษัท โมเนต จำกัด
เพื่อใช้เป็นสถานประกอบธุรกิจของฝ่ายสินไหมทดแทนของบริษัท ซึ่งเป็นรายการเกี่ยวโยงกัน
โดยบริษัท โมเนต มีกรรมการ, ผู้ถือหุ้นรายใหญ่ และ ผู้ถือหุ้น เป็นบุคคลเกี่ยวโยง
และมีความสัมพันธ์กับผู้บริหารของบริษัท นวกิจฯ มูลค่าของจำนวนเงินชำระค่าซื้อ 19,325,000
บาท มูลค่ารวมของสินทรัพย์ที่ซื้อ เท่ากับร้อยละ 1.34 ของสินทรัพย์ที่มีตัวตนสุทธิของบริษัท ณ วันที่
31 ธันวาคม 2545 ขนาดรายการของความเกี่ยวโยง เกินกว่าร้อยละ 0.03 แต่ต่ำกว่าร้อยละ
3.00 บริษัท ได้จัดทำรายงานและเปิดเผยการตกลงเข้าทำรายการเกี่ยวโยงกัน
ต่อตลาดหลักทรัพย์ฯ เรียบร้อยแล้ว

2.2 ภาพรวมการประกอบธุรกิจของบริษัท และ บริษัทย่อย

 โครงสร้างกลุ่มบริษัทฯ ณ วันที่ 31 ธันวาคม 2546

  52.78%

  99.46% 10% 65.40%

  9% 10%

หมายเหตุ กลุ่มหวั่งหลี หมายถึง กรรมการ สกุล “หวั่งหลี” และบุคคลที่เกี่ยวโยงกัน ณ วันปิดสมุด

ทะเบียน 9 เมษายน 2546

บริษัทและบริษัทย่อย คือ ประกันภัยสากล และ ไทยพาณิชย์ประกันภัย ประกอบกิจการรับประกันภัย
โดยแบ่งการดำเนินงาน เป็น 2 ด้าน ดังนี้

ก) ด้านการรับประกันภัย 

ธุรกิจหลักของบริษัทและบริษัทย่อย คือรับประกันวินาศภัยทุกประเภท แบ่งเป็น
การรับประกันภัยโดยตรง ซึ่งจะรับประกันภัยผ่าน ตัวแทน นายหน้า นายหน้านิติบุคคล
และสาขาต่างๆ ของบริษัท การรับประกันต่อจะรับจากบริษัทประกันวินาศภัยอื่นๆ
สัดส่วนการรับประกันภัยโดยตรง มีมูลค่าประมาณร้อยละ 90 ของเบี้ยประกันภัยรับรวมทั้งสิ้น
และบริษัทจะรับประกันต่อจากบริษัทประกันวินาศภัยอื่นๆ
เพื่อเป็นการกระจายความเสี่ยงในการรับประกันภัยระหว่างบริษัทประกันภัย
เบี้ยประกันภัยรับต่อมีสัดส่วนประมาณร้อยละ 10

การรับประกันภัย แบ่งแยกได้ 4 ประเภท คือ การประกันอัคคีภัย การประกันภัยทางทะเลและขนส่ง
การประกันภัยรถยนต์ และการประกันภัยเบ็ดเตล็ด ซึ่งการประกันภัยแต่ละประเภท
จะแยกกล่าวเป็นรายละเอียด ในการประกอบธุรกิจแยกตามสายผลิตภัณฑ์

  ข) ด้านการลงทุน

นอกเหนือจากการดำเนินธุรกิจประกันภัยแล้ว บริษัทยังนำเงินที่เหลือจากธุรกิจประกันภัย
ไปลงทุนได้ตามประเภทและมูลค่าเงินลงทุน ตามประกาศของกระทรวงพาณิชย์
เรื่องการลงทุนของธุรกิจประกันวินาศภัย ทั้งนี้การลงทุนของบริษัทส่วนใหญ่
จะเป็นการฝากเงินกับสถาบันการเงิน การซื้อตั๋วสัญญาใช้เงิน พันธบัตรรัฐบาล หุ้นกู้
การลงทุนในหลักทรัพย์ต่าง ๆ

บริษัทมีเงินลงทุนในบริษัทร่วมแห่งหนึ่งคือ บลจ. อเบอร์ดีน
โดยมีสัดส่วนการถือหุ้นทั้งทางตรงและทางอ้อมคิดเป็นร้อยละ 29 ของทุนที่ออกและเรียกชำระแล้ว
ของ บลจ.อเบอร์ดีน

  2.3 โครงสร้างรายได้

โครงสร้างรายได้ของบริษัทและบริษัทย่อย ประกอบด้วย 2 ส่วนหลักๆ
คือรายได้จากการรับประกันภัย และรายได้จากการลงทุน

[]

หมายเหตุ 1. บริษัทถือหุ้น ร้อยละ 99.5 ใน ประกันภัยสากล และ ร้อยละ 65.4 ในไทยพาณิชย์

ประกันภัย

  2 * การดำเนินงานของบริษัทย่อย บมจ. ไทยพาณิชย์ประกันภัย แสดง ในงบการเงินรวม
  ตั้งแต่เดือน พฤศจิกายน 2545 เป็นต้นไป

  3 ^(**) รายได้จากการรับประกันภัย = เบี้ยประกันภัย หัก เบี้ยประกันภัยต่อและส่งคืน หัก
  เงินสำรองเบี้ยประกันภัย

2.4 เป้าหมายการดำเนินธุรกิจ

บริษัทมีนโยบายขยายฐานการดำเนินธุรกิจของบริษัท
โดยการควบรวมกิจการกับบริษัทประกันภัยขนาดกลางและขนาดเล็กที่มีศักยภาพ
ซึ่งจะส่งผลให้บริษัทมีขนาดเงินกองทุนเพิ่มขึ้น
ขยายฐานและขอบเขตการให้บริการแก่ลูกค้าของบริษัทมากขึ้น และภายหลังการควบรวมธุรกิจ
บริษัทจะสามารถเพิ่มประสิทธิภาพในการบริหารต้นทุนของบริษัท เนื่องจากการได้รับประโยชน์จาก
economy of scale ที่เหมาะสม

ปัจจุบันบริษัทมีบริษัทย่อย 2 แห่ง ซึ่งประกอบธุรกิจประกันวินาศภัยเช่นเดียวกับบริษัท
และมีแผนจะดำเนินการควบรวมกิจการกับ บริษัท ประกันภัยสากล ภายในปี 2547
และควบรวมกิจการกับ บริษัท ไทยพาณิชย์ประกันภัย ภายในปี 2548
โดยได้ดำเนินการตามขั้นตอนของแผนการควบรวมกิจการกับบริษัทย่อยทั้ง 2 แห่งดังนี้

- การควบรวมกิจการกับ บริษัท ประกันภัยสากล จำกัด จะดำเนินการภายในปี 2547 โดยในปี
2546 บริษัทได้ดำเนินการตามขั้นตอนของแผนคือ
บริษัทได้ติดตั้งระบบสารสนเทศใหม่ให้ประกันภัยสากล และเชื่อมโยงกับสำนักงานใหญ่ของบริษัท
ตั้งแต่วันที่ 1 มกราคม 2547 เป็นต้นไป
บริษัทจะโอนย้ายพนักงานของประกันภัยสากลเข้าเป็นพนักงานของบริษัท
การรับประกันภัยของประกันภัยสากล จะโอนให้บริษัทเป็นผู้รับประกันภัย
ประกันภัยสากลจะยังคงดำเนินงานต่อไป
แต่จำกัดการทำงานเฉพาะผู้ถือกรมธรรม์เดิมที่ยังไม่หมดอายุ
จนกว่าความรับผิดตามกรมธรรม์จะสิ้นสุด

- การรวมกิจการกับ บริษัทไทยพาณิชย์ประกันภัย จำกัด (มหาชน)
บริษัทมีแผนจะดำเนินการควบรวมกิจการภายในปี 2548
และมีนโยบายที่จะย้ายสถานที่ทำงานสาขาของบริษัท และ ไทยพาณิชย์ประกันภัย
ที่ตั้งอยู่เขตพื้นที่ใกล้เคียงกัน มาใช้สถานที่แห่งเดียวกัน
ซึ่งได้มีการดำเนินการตามนโยบายดังกล่าวโดย เมื่อเดือนธันวาคม 2546
บริษัทได้ย้ายสถานที่ทำการสาขานครสวรรค์ มาใช้สถานที่ร่วมกับ ไทยพาณิชย์ประกันภัยเรียบร้อยแล้ว
และอยู่ระหว่างดำเนินการขอย้ายสถานที่ทำการสาขาเชียงใหม่ของ
ไทยพาณิชย์ประกันภัยให้มาใช้สถานที่ร่วมกับบริษัท